Surathai21/ocs-krisdika huggingface dataset:
พระราชบัญญัติเรือไทย (ฉบับที่ 2) พ.ศ. 2517
วันที่ประกาศ: 1974-05-01

content: พระราชบัญญัติ เรือไทย (ฉบับที่ ๒) พ.ศ. ๒๕๑๗
content: ภูมิพลอดุลยเดช ป.ร. ให้ไว้ ณ วันที่ ๒๒ เมษายน พ.ศ. ๒๕๑๗ เป็นปีที่ ๒๙ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยเรือไทย จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติเรือไทย (ฉบับที่ ๒) พ.ศ. ๒๕๑๗”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกบัญชีค่าธรรมเนียมอัตราชั้นสูงต่อท้ายพระราชบัญญัติเรือไทย พุทธศักราช ๒๔๘๑ และให้ใช้บัญชีค่าธรรมเนียมอัตราขั้นสูงท้ายพระราชบัญญัตินี้แทน
content: ผู้รับสนองพระบรมราชโองการ สัญญา ธรรมศักดิ์ นายกรัฐมนตรี
sectionName: บัญชีค่าธรรมเนียมอัตราขั้นสูง
content: บัญชีค่าธรรมเนียมอัตราขั้นสูง เลขลำดับ ประเภท จำนวนเงิน บาท สตางค์ ๑ ค่าธรรมเนียมจดทะเบียนเรือไทย (ก) เรือขนาดไม่เกิน ๑๐ ตันกรอส ๒๐ - (ข) เรือขนาดเกิน ๑๐ ตันกรอสขึ้นไป แต่ ไม่เกิน ๕๐ ตันกรอส ๒๐๐ - (ค) เรือขนาดเกิน ๕๐ ตันกรอสขึ้นไป แต่ ไม่เกิน ๑๐๐ ตันกรอส ๕๐๐ - (ง) เรือขนาดเกิน ๑๐๐ ตันกรอสขึ้นไป แต่
sectionName: บัญชีค่าธรรมเนียมอัตราขั้นสูง
content: ไม่เกิน ๒๐๐ ตันกรอส ๑,๐๐๐ - (จ) เรือขนาดเกิน ๒๐๐ ตันกรอสขึ้นไป แต่ ไม่เกิน ๑,๐๐๐ ตันกรอส ตันกรอสละ ๑๐ - (ฉ) เรือขนาดเกิน ๑,๐๐๐ ตันกรอสขึ้นไป ตันกรอสละ ๒๐ - ๒ ค่าธรรมเนียมการโอนกรรมสิทธิ์หรือการจำนอง (ก) เรือขนาดไม่เกิน ๑๐ ตันกรอส ๒๐ - (ข) เรือขนาดเกิน ๑๐ ตันกรอสขึ้นไป แต่ ไม่เกิน ๕๐ ตันกรอส ๒๐๐ -
sectionName: บัญชีค่าธรรมเนียมอัตราขั้นสูง
content: (ค) เรือขนาดเกิน ๕๐ ตันกรอสขึ้นไป แต่ ไม่เกิน ๑๐๐ ตันกรอส ๕๐๐ - (ง) เรือขนาดเกิน ๑๐๐ ตันกรอสขึ้นไป แต่ ไม่เกิน ๒๐๐ ตันกรอส ๑,๐๐๐ - (จ) เรือขนาดเกิน ๒๐๐ ตันกรอสขึ้นไป ตันกรอสละ ๑๐ - แต่ครั้งหนึ่งไม่เกิน ลำละ ๒๐,๐๐๐ - ๓ ค่าธรรมเนียมการหมายเหตุแก้ข้อความในสัญญา (ก) ไม่เพิ่มทุนทรัพย์ ครั้งละ ๒๐ - (ข)
sectionName: บัญชีค่าธรรมเนียมอัตราขั้นสูง
content: เพิ่มทุนทรัพย์ หนึ่งหมื่นบาทแรกหรือต่ำกว่าหนึ่งหมื่นบาท ๕๐ - หนึ่งหมื่นบาทหลัง หมื่นละ ๒๐ - เศษของหนึ่งหมื่นบาทให้นับเป็นหนึ่งหมื่นบาท แต่ฉบับหนึ่งไม่เกิน ๕๐๐ - ๔ ค่าธรรมเนียมการเปลี่ยนชื่อเรือการขอโอนเมืองท่า ขึ้นทะเบียนของเรือ การออกใบทะเบียนแทน ใบเก่า การออกใบทะเบียนเรือชั่วคราว หรือ
sectionName: บัญชีค่าธรรมเนียมอัตราขั้นสูง
content: การออกใบผ่านเมืองท่าชั่วคราว ครั้งละ ๑๐๐ - ๕ ค่าธรรมเนียมการคัดสำเนาหลักฐาน (ก) หนึ่งร้อยคำแรกหรือต่ำกว่าหนึ่งร้อยคำ ๑๐ - (ข) หนึ่งร้อยคำหลัง ร้อยละ ๑ - เศษของหนึ่งร้อยคำให้นับเป็นหนึ่งร้อยคำ ๖ การออกใบอนุญาตให้เรือของบุคคลผู้ไม่ต้องด้วย ลักษณะที่จะถือกรรมสิทธิ์เรือไทย ทำการค้า ในน่านน้ำไทย
sectionName: บัญชีค่าธรรมเนียมอัตราขั้นสูง
content: ตันกรอสละ ๔๐ - ๗ ค่าธรรมเนียมอื่น ครั้งละหรือฉบับละ ๕๐ -
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากอัตราค่าธรรมเนียมตามบัญชีท้ายพระราชบัญญัติเรือไทย พุทธศักราช ๒๔๘๑ ได้กำหนดไว้เป็นเวลา ๓๔ ปีเศษแล้ว ปัจจุบันนี้การขนส่งทางน้ำได้วิวัฒนาการไปและมีเรือขนาดใหญ่เพิ่มขึ้นมาก อัตราค่าธรรมเนียมที่กำหนดไว้เดิมอยู่ในเกณฑ์ต่ำมาก
content: ไม่เหมาะสมกับภาวะการณ์ในปัจจุบัน สมควรแก้ไขเพิ่มเติมอัตราค่าธรรมเนียมเสียใหม่ จึงจำเป็นต้องตราพระราชบัญญัตินี้ขึ้น
พระราชบัญญัติตลาดหลักทรัพย์แห่งประเทศไทย พ.ศ. 2517 (ยกเลิก)
วันที่ประกาศ: 1974-05-20

content: พระราชบัญญัติ ตลาดหลักทรัพย์แห่งประเทศไทย พ.ศ. ๒๕๑๗ และที่แก้ไขเพิ่มเติม (ยกเลิก)
content: โปรดดูรายละเอียดของกฎหมายที่เว็บไซต์ราชกิจจานุเบกษา https://ratchakitcha.soc.go.th/